Mestská časť Bratislava - Nové Mesto

Materiál na rokovanie
Miestneho zastupiteľstva
dňa 3. 11. 2011

Návrh 
na premenovanie časti ulice Horská na ulicu „Na Roličkách“

Predkladá : 						      		Materiál obsahuje:                                                                      Ing. Ľudovít Kollárik                         				1. Návrh uznesenia  
prednosta MÚ BNM							2. Dôvodovú správu
3. Mapu so zakreslením                   
    a pomenovaním ulice

Spracovateľ:                                  					Stanovisko právnej
Ing. Barbara Beňová                             		                        skupiny:		
vedúca oddelenia							 - nie je potreba	
výstavby a investícií							   právneho posúdenia		

Na rokovanie prizvať:
- Ing. Barbaru Beňovú                                                  
vedúcu oddelenia						 	
výstavby a investícií	

Október 2011

Návrh uznesenia:

Miestne zastupiteľstvo

A)   schvaľuje

návrh na premenovanie časti ulice Horská v úseku Sliačska – Pri Bielom kríži na ulicu „Na Roličkách“

a)  bez pripomienok

b)  s pripomienkami

B)   ukladá
prednostovi úradu predložiť materiál po odsúhlasení na Magistrát hl. mesta SR Bratislavy.

Dôvodová správa:

Podľa zákona SNR č. 369/1990 Zb. o obecnom zriadení v znení neskorších predpisov, podľa § 2b, ods. 1 obec určuje a mení nariadením názvy ulíc a iných verejných priestranstiev.

Z uvedeného dôvodu predkladáme Miestnej rade mestskej časti Bratislava – Nové Mesto návrh na premenovanie časti Horskej ulice v lokalite Roličky – Briežky v úseku od Sliačskej ulice po ul. Pri Bielom kríži.

Horská ulica je komunikácia III. triedy v celkovej dĺžke 3156 m. V súčasnosti sa Horská ulica nachádza v dvoch lokalitách – 1. časť v lokalite Ahoj Briežky, druhá v lokalite Slanec – t. z., že ulica nie je fyzicky prepojená, pretože prechádza cez vinohradnícke pozemky. Premenovanie navrhujeme z dôvodu prečíslovania stavieb v lokalite Ahoj – Briežky, ktoré majú v súčasnosti rôzne názvy ulice (Briežky, Horská) ako aj preto, aby sme predišli možným problémom s orientáciou a číslovaním stavieb v budúcnosti.
			
Na prelome mesiacov jún – júl sa dostavil na úrad p. Peter Hahn s otázkou,  kedy príde k prečíslovaniu stavieb v lokalite Briežky, podobne ako tomu bolo po tom, čo boli pomenované ulice v lokalite Ahoj – Briežky – konkrétne ulica Muštová.
	
	Šetrením sme zistili, že ide o rodinný dom postavený na pozemku p. č. 17840/5, k. ú. Vinohrady, ktorému bola pridelená adresa lokalita Briežky 13. Dom sa nachádza na pravej strane ulice Horská. V susedstve tohto domu sa po ľavej strane domu nachádza rodinný dom, ktorý má adresu Horská 7 a po pravej strane Horská 15, 23, 25. Oproti uvedenému domu na ľavej strane ulice sa nachádzajú stavby s adresou Horská  29, 31, 35, 35/A, 41. Toto číslovanie stavieb je v zmysle zákona č. 369/1990 Zb. o obecnom zriadení  v znení neskorších predpisov a vyhlášky č. 31/2003 Z. z., ktorou sa ustanovujú podrobnosti                      o označovaní ulíc a iných verejných priestranstiev a číslovaní stavieb neprípustné, pretože podľa § 5 ods. 3 citovanej vyhlášky majú budovy v smere od stredu obce na ľavej strane ulice nepárne čísla a na pravej strane ulice párne čísla. Stavby postavené na ul. Horská v lokalite Ahoj – Briežky nielen že nemajú jednotný názov ulice, ale všetky stavby postavené či už na ľavej alebo pravej strane ulice sú označené nepárnymi číslami, čo sťažuje orientáciu                    v lokalite.
	
	Ďalším problémom je aj to, že ulica Horská začína v lokalite Ahoj – Briežky, prechádza vinohradníckymi pozemkami, pokračuje územím Biely kríž a končí v lokalite Slanec. Celá trasa ulice Horská je dlhá 3156 m.
	
V roku 2008 boli skolaudované stavby – 4 bytové domy a 7 rodinných domov                   v lokalite Slanec. Stavbám boli určené adresy Horská 9 – 13/G.

1/2

V súčasnosti je teda stav nasledovný: na začiatku ulice Horská – v lokalite Ahoj - Briežky máme stavby s číslami Horská 7, 15, 23, 25, 29, 31, 35, 35/A, 41 a Briežky 13 a na konci ulice Horská – v lokalite Slanec máme stavby s číslami Horská 9, 9/A, 11, 11/A – 11/G, 13/A – 13/G. Vzhľadom na samotnú dĺžku ulice je toto číslovanie dosť neprehľadné.

Preto sme prišli s návrhom, že je potrebné prečíslovanie ulice Horská, aby bola zjednaná náprava a celá situácia bola uvedená do zrozumiteľného stavu.
Ak by mala byť prečíslovaná Horská ulica v celej dĺžke bolo by dotknutých veľmi veľa obyvateľov, preto sme prišli s ďalším návrhom, a to premenovať časť ulice Horská, čím by sa celá situácia vyriešila jednoduchším spôsobom a bolo by dotknutých podstatne menej obyvateľov. Premenovaním časti ulice by sa aj skrátila Horská ulica.

	Premenovanie časti ulice Horská na ul. Na Roličkách navrhujeme v úseku Sliačska – Pri Bielom kríži, čím by bolo v súčasnosti dotknutých 10 rodinných domov, v ktorých je spolu prihlásených na trvalý pobyt 21 obyvateľov. Podľa zistenia p. Milady Kovalčíkovej                   z ohlasovne MÚ na OR PZ v Bratislave je výmena občianskeho preukazu bez poplatku, ak je zmena adresy vynútená zo strany Miestneho úradu, čím by teda nedošlo ani k žiadnej finančnej ujme dotknutých obyvateľov. Uvedené potvrdenie, že zmena adresy vznikla na podnet MÚ by sa mohlo zasielať dotknutým obyvateľom spolu s rozhodnutím o prečíslovaní stavieb po odsúhlasení premenovania časti Horskej ulice na ul. Na Roličkách Miestnym              a následne Mestským zastupiteľstvom.

Pri návrhu názvu sme vychádzali z jej umiestnenia v lokalite Roličky - Briežky. Návrh na premenovanie ulice bol overovaný a konzultovaný na Magistráte hl. m. SR Bratislavy.

Nový názov:	
Na Roličkách – názov vychádza z geomorfologického umiestnenia v pohorí Malé Karpaty,           v ktorom sa ulica nachádza. Roličky sú jednou z lokalít v území Ahoj – Briežky.

	Materiál bol prerokovaný v Miestnej rade dňa 04. 10. 2011 bez pripomienok.

2/2